ΚΑΝΟΝΙΣΜΟΣ (ΕΚ) αριθ. 2326/97 ΤΗΣ ΕΠΙΤΡΟΠΗΣ της 25ης Νοεμβρίου 1997 για την τροποποίηση του κανονισμού (ΕΟΚ) αριθ. 32/82 περί θεσπίσεως των όρων χορηγήσεως ειδικών επιστροφών κατά την εξαγωγή στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως το άρθρο 13 παράγραφος 12,

Εκτιμώντας:

ότι ο κανονισμός (ΕΟΚ) αριθ. 32/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3169/87 (4), καθορίζει τους όρους χορήγησης ειδικών επιστροφών κατά την εξαγωγή στον τομέα του βοείου κρέατος 7

ότι αποδείχθηκε ότι τα ελαφρά σφάγια και τα συνδεδεμένα οπίσθια τεταρτημόρια των αρσενικών χονδρών βοοειδών παρουσιάζονται συχνά με ορισμένα παραπροϊόντα συνδεδεμένα και ότι τα εν λόγω παραπροϊόντα δεν είναι επιλέξιμα για την χορήγηση επιστροφής 7 ότι, άρα, πρέπει να προβλεφθεί διόρθωση του βάρους των εν λόγω σφαγίων ή τεταρτημορίων στην περίπτωση που είναι συνδεδεμένα το συκώτι ή/και τα νεφρά 7

ότι για λόγους σαφήνειας πρέπει να επισημανθεί ότι το πιστοποιητικό, που αναφέρεται στο παράρτημα και το οποίο υποβάλλεται κατά την ολοκλήρωση των τελωνειακών διατυπώσεων εξαγωγής, πρέπει να αποστέλλεται διά της διοικητικής οδού στον αρμόδιο για την πληρωμή των επιστροφών οργανισμό μετά την ολοκλήρωση των διατυπώσεων αυτών 7

ότι οι κανονισμοί της Επιτροπής (ΕΟΚ) αριθ. 798/80 (5), όπως τροποποιήθηκε τελευταία από τον κανονισμό (ΕΟΚ) αριθ. 471/87 (6), και (ΕΟΚ) αριθ. 2730/79 (7), όπως τροποποιήθηκε τελευταία από τον κανονισμό (ΕΟΚ) αριθ. 1180/87 (8), καταργήθηκαν από τον κανονισμό (ΕΟΚ) αριθ. 3665/87 της Επιτροπής, της 27ης Νοεμβρίου 1987, για κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα (9), όπως τροποποιήθηκε τελευταία από τον κανονισμό (ΕΚ) αριθ. 2114/97 (10) 7 ότι, άρα, πρέπει να προσαρμοστούν οι αναφορές στον παρόντα κανονισμό 7

ότι από την εφαρμογή της γεωργικής συμφωνίας του Γύρου της Ουρουγουάης, η Επιτροπή μπορεί να παρακολουθήσει μέσω των πιστοποιητικών εξαγωγής, την εξέλιξη των ποσοτήτων για τις οποίες χορηγείται ειδική επιστροφή 7 ότι, επομένως, είναι δυνατόν να καταργηθούν οι ανακοινώσεις των κρατών μελών που αναφέρονται στο άρθρο 4α του κανονισμού (ΕΟΚ) αριθ. 32/82 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 32/82 τροποποιείται ως εξής:

1. στο άρθρο 1, προστίθεται η ακόλουθη παράγραφος 3:

«3. Στην περίπτωση που ένα σφάγιο συνδεδεμένο οπίσθιο τεταρτημόριο παρουσιάζεται με το συκώτι ή/και τα νεφρά, το βάρος του σφαγίου μειώνεται κατά:

- 5 χιλιόγραμμα για το συκώτι και τα νεφρά,

- 4,5 χιλιόγραμμα για το συκώτι,

- 0,5 χιλιόγραμμα για τα νεφρά.»

2. στο άρθρο 2 παράγραφος 2 το πρώτο και δεύτερο εδάφιο αντικαθίστανται από το ακόλουθο κείμενο:

«2. Η απόδειξη αυτή παρέχεται με την προσκόμιση πιστοποιητικού, του οποίου το υπόδειγμα εμφαίνεται στο παράρτημα, εκδιδομένου κατόπιν αιτήσεως των ενδιαφερομένων, από τον οργανισμό παρεμβάσεως ή από τις οριζόμενες, για το σκοπό αυτό, αρχές στο κράτος μέλος στο οποίο σφάζονται τα ζώα. Το έγγραφο αυτό υποβάλλεται κατά την ολοκλήρωση των τελωνειακών διατυπώσεων εξαγωγής και πρέπει να αποστέλλεται διά της διοικητικής οδού στον αρμόδιο για την πληρωμή των επιστροφών οργανισμό μετά την ολοκλήρωση των διατυπώσεων αυτών. Οι εν λόγω διατυπώσεις ολοκληρώνονται στο κράτος μέλος στο οποίο σφάζονται τα ζώα.

Ωστόσο, όταν τα προϊόντα υπάγονται στα καθεστώτα που προβλέπονται στο άρθρο 5 του κανονισμού (ΕΟΚ) αριθ. 565/80 του Συμβουλίου (*), το πιστοποιητικό που αναφέρεται στο προηγούμενο εδάφιο πρέπει να υποβληθεί στις τελωνειακές αρχές κατά την ολοκλήρωση των τελωνειακών διατυπώσεων που αναφέρονται στο άρθρο 25 παράγραφος 2 του κανονισμού (ΕΟΚ) αριθ. 3665/87 της Επιτροπής (**). Κατά παρέκκλιση από τον εν λόγω κανονισμό, οι εργασίες που αναφέρονται στο άρθρο 28 παράγραφος 4 στοιχεία β), γ) και δ) του κανονισμού (ΕΟΚ) αριθ. 3665/87 δεν επιτρέπονται εφόσον εφαρμόζεται το πρώτο εδάφιο.

(*) ΕΕ L 62 της 7. 3. 1980, σ. 5.

(**) ΕΕ L 351 της 14. 12. 1987, σ. 1.»

3. στο άρθρο 3 δεύτερο εδάφιο, η φράση «το άρθρο 5 του κανονισμού (ΕΟΚ) αριθ. 2730/79» αντικαθίσταται από τη φράση «το άρθρο 34 του κανονισμού (ΕΟΚ) αριθ. 3665/87» 7

4. το άρθρο 4α καταργείται 7

5. το παράρτημα αντικαθίσταται από παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Νοεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 148 της 28. 6. 1968, σ. 24.

(2) ΕΕ L 296 της 21. 11. 1996, σ. 50.

(3) ΕΕ L 4 της 8. 1. 1982, σ. 11.

(4) ΕΕ L 301 της 24. 10. 1987, σ. 21.

(5) ΕΕ L 87 της 1. 4. 1980, σ. 42.

(6) ΕΕ L 48 της 17. 2. 1987, σ. 10.

(7) ΕΕ L 317 της 12. 12. 1979, σ. 1.

(8) ΕΕ L 113 της 30. 4. 1987, σ. 27.

(9) ΕΕ L 351 της 14. 12. 1987, σ. 1.

(10) ΕΕ L 295 της 29. 10. 1997, σ. 3.

ΠΑΡΑΡΤΗΜΑ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>